Икенсе Минск килешеүе

Минск килешеүен үтәү буйынса саралар комплексы, Икенсе Минск килешеүе — Украинаның көнсығышындағы ҡораллы низағты көйләү маҡсатын ҡуйған документ. 2015 йылдың 11-12 февралендә Минск саммитында көйләү Германия, Франция, Украина һәм Рәсәй етәкселәренең «норманд дүрте» форматында килешелгән һәм Украина, Рәсәй, ОБСЕ һәм танылмаған Донецк һәм Луганск халыҡ республикаһы вәкилдәренән торған Украинаның көнсығышындағы хәлде тыныс юл менән көйләү буйынса контакт төркөмө тарафынан ҡул ҡуйылған. Һуңғараҡ Минск килешеүҙәре БМО Именлек Советының махсус резолюцияһы менән хупланған.

Минск килешеүҙәре төҙөлгәндән алып уларҙың бер пункты ла үтәлмәгән: Рәсәй Украинаны Минск килешеүҙәренең сәйәси өлөшөн хәл итеүгә аяҡ салыуҙа (Донецк һәм Луганск өлкәләренең айырым райондарының үҙенә хас статусын даими нигеҙҙә ҡабул итеүҙе, уны Украина Конституцияһында нығытыуҙы, амнистия үткәреүҙе һәм урындағы һайлауҙарҙы ойоштороуҙы күҙ уңында тотҡан) ғәйепләне, ошо һәм башҡа килешеү пункттарын үтәгәндән һуң ғына Украина хөкүмәтенең Рәсәй-Украинаның тотош сиген контролдә тотоуҙы тергеҙеүҙе талап итте; Украина иһә урындағы һайлауҙар үткәреү һәм был территорияларҙы Украина дәүләте составына кире ҡайтарыу өсөн төп шарт булараҡ хәүефһеҙлек мәсьәләләрен хәл итеү кәрәклегенең (танылмаған республикалар һәм Рәсәй араһында сик өҫтөнән контролде тергеҙеү, украин киң мәғлүмәт саралары һәм сәйәси партияларҙың Донецк һәм Луганск өлкәләрене айырым райондары (ОРДЛО) территорияһына ирекле инеүен тәьмин итеү) өҫтөнлөклө булыуы тураһында белдерә.

Украина, Америка Ҡушма Штаттары һәм Евросоюз Донбастағы ҡораллы низағты Рәсәй яғынан агрессия күренеше тип ҡараны. Рәсәй етәкселеге, Рәсәй, Украина властары һәм танылмаған республикалар араһында аралашсы яҡтарҙың береһе булып торған эске низағ тураһында һүҙ барҙы, тип ныҡышты.

Категория:Пётр Порошенко
Категория:11 февраль ваҡиғалары
Категория:12 февраль ваҡиғалары
Категория:2015 йылдың феврале
Категория:Белоруссияла 2015 йыл
Категория:Украинаның көнсығышында ҡораллы конфликт
Категория:Луганск Халыҡ Республикаһының тарихы
Категория:Украин кризисын көйләү буйынса килешеүҙәр
Категория:Александр Лукашенконың президентлығы
Категория:Донецк Халыҡ Республикаһы